**Valgfagsbeskrivelser**

 **mellemtrinnet**

**Håndarbejde.**

Du skal vælge håndarbejde som dit valgfag fordi ……. ;)

* du vil få alsidig kendskab til brug af stof, garn og mange andre materialer
* du får mulighed for at lære at knytte, sy, filte, m.m.
* du lærer at bruge nål og tråd
* du lærer at betjene og sy på symaskine.
* du kommer til at fremstille forskellige produkter
* du får mulighed for at dekorere dine produkter.
* du kan fremstille dine egne små gaver.
* du gør dig umage og bliver stolt af dit produkt.
* vi giver plads og hjælper hinanden, så det bliver sjovt, sejt og hyggeligt.
* du lærer at klare nye udfordringer.

**Musik**

I musik skal vi lave en blanding af musik og drama/teater. Vi skal undersøge og spille musik.

Vi skal arbejde med forskellige genrer inden for musikken, og vi skal arbejde med både danske- og udenlandske kunstnere.

Vi skal også arbejde med drama. Vi skal lege og lære, hvordan vi kan bruge vores kroppe til at udtrykke os på forskellige måder.

**Krea**

I krea skal vi lave mange forskellige kreative ting.

Vi skal se nærmere på farver og farvesammensætninger.
Vi skal tegne, male og udforske materialer og ideer. Nogle ideer kommer til at være fra mig og nogle ideer kommer til at være fra jer. Og så skal vi se på, hvad det betyder at være kreativ.

**Kend din PC**

Din PC er ikke kun en spillemaskine!

Men hvad er det så?

I dette fag skal vi lære om nogle af de mange forskellige ting, vi kan bruge vores pc til.

Vi starter med, hvad en pc er. Hvad er der f.eks. inden i, hvordan virker den osv.

Vi kommer også til at kigge på nogle af de programmer, som vi skal kunne bruge, når vi går i skole. (f.eks. Word/Docs)

Derudover kommer vi til at arbejde med emner som:

Blindskrift (10-fingersystemet)

Programmering (hjemmesider, spil, osv.)

Grafik (Billed- og videoredigering)